பிசுமத் ஆக்சியயோடைடு

பிசுமத் ஆக்சியயோடைடு (Bismuth oxyiodide) என்பது BiIO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிசுமத், அயோடின், ஆக்சிசன் ஆகிய சேர்மங்கள் சேர்ந்து பிசுமத் ஆக்சியடோடைடு உருவாகிறது.

தயாரிப்பு
பிசுமத் (III) ஆக்சைடுடன் ஐதரயோடிக் அமிலத்தைச் சேர்த்து வினைபுரியச் செய்வதன் மூலம் பிசுமத் ஆக்சியோடைடைப் பெறலாம்:

Bi2O3 + 2HI ---> 2BiOI + H2O

பிசுமத் நைட்ரேட் பெ ண்டா ஐதரேட்டுடன் எத்திலீன் கிளைக்காலில் கரைக்கப்பட்ட பொட்டாசியம் அயோடைடை சேர்த்து  160 பாகை செல்சியசு வெப்பநிலைக்கு சூடுபடுத்தி வினைபுரியச் செய்தாலும் பிசுமத் ஆக்சியடோடைடை தயாரிக்கலாம்.付大卫, 谢汝义, 张琳萍,等. 空心球状碘氧化铋的制备及其对染料的吸附降解性能 [J]. 应用化学, 2017, 34(5):590-596. நைட்ரிக் அமிலத்துடன் அமிலமைய பிசுமத் நைட்ரேட்டின் நீரிய கரைசல் சோடியம் ஐதராக்சைடால் சரி செய்யப்பட்டு, பொட்டாசியம் அயோடைடுடன் துளித் துளியாகச் சேர்த்து விளை பொருளை பெறவேண்டும். மேலும் ஆக்சி அயோடைடுகளின் மற்ற விகிதாச்சாரங்களும் வெவ்வேறு சரிசெய்தல்களின்படி உற்பத்தி செய்யப்படுகின்றன. 

பண்புகள்
பிசுமத் ஆக்சியடோடைடு  செங்கல் சிவப்பு நிறப்படிகத் தூள் அல்லது செப்பு நிற படிகங்களாக உருவாகிறது. தண்ணீர் மற்றும் எத்தனாலில் பிசுமத் ஆக்சியடோடைடு  கரையாது. சூடுபடுத்தப்பட்டாலும் தண்ணீரில் சிறிதளவே கரைகிறது. செஞ்சிவப்பு நிலைக்கு சூடுபடுத்தினால் உருகி சிதைவைடைகிறது. P4/nmm (எண். 129) என்ற இடக்குழுவில் நாற்கோண படிகவமைப்பு கட்டமைப்பில் பிசுமத் ஆக்சியடோடைடு காணப்படுகிறது. 

மேற்கோள்கள்

பகுப்பு:பிசுமத் சேர்மங்கள்
பகுப்பு:ஆக்சியயோடைடுகள்
பகுப்பு:அயோடின் சேர்மங்கள்
பகுப்பு:ஆக்சிசன் சேர்மங்கள்